Nenna-d yakan asegzawal n Dallet yewwi-d kan ɣef tmeslayin n Wat Mangellat; nenna-d daɣen iswi agejdan n tezrawt d asmad-ines akked usegzi aynutlayan n tedfayin ara dyernun. S wakka amek nezmer ad d-negmer amawal seg tmeslayin n Bgayet d wamek ara dnekkes awalen ara yilin d tidfayin timaynutin is ara nesmed asegzawal n Dallet? Si tama nniḍen, amek ara d-nessegzi asegzi aynutlayan n tedfayin-agi?